لاہور (میڈیا رپورٹ) حکومت کیلئے زبردست دھچکا، اسپیکر قومی اسمبلی ناراض ہو کر چھٹیوں پر چلے گئے، معروف صحافی ہارون رشید نے دعویٰ کیا ہے کہ پی ٹی ایم کے معاملے اسد قیصر اور حکومت کے درمیان اختلافات ہیں، اطلاعات ہیں کہ وہ پی ٹی ایم کے حامی ہیں، جب کہ ڈپٹی اسپیکر نے علی وزیر اور محسن داوڑ کے پروڈکشن آرڈر جاری کرنے سے انکار کر دیا ہے۔ تفصیلات کے مطابق سینئر صحافی و تجزیہ کار ہارون رشید کی جانب سے تہلکہ خیز دعویٰ کیا گیا ہے۔ نجی ٹی وی چینل کے پروگرام سے گفتگو کرتے ہوئے سینئر صحافی و تجزیہ کار ہارون رشید نے دعویٰ کیا ہے کہ اسپیکر قومی اسمبلی اسد قیصر کے اپنی ہی جماعت کی حکومت سے اختلافات پیدا ہو گئے ہیں۔ سینئر صحافی ہارون رشید کا دعویٰ ہے کہ اطلاعات ہیں اسپیکر قومی اسمبلی اسد قیصر پشتون تحفظ موومنٹ کے حامی ہیں۔

جبکہ اسد قیصر پشتون تحفظ موومنٹ کے رہنماوں علی وزیر اور محسن داوڑ کے پروڈکشن آرڈر جاری کرنے کے حق میں تھے۔ تاہم حکومت نے پشتون تحفظ موومنٹ کے رہنماوں علی وزیر اور محسن داوڑ کے پروڈکشن آرڈر جاری نہ کرنے کا فیصلہ کیا۔ ڈپٹی اسپیکر قومی اسمبلی قاسم سوری نے اس حوالے سے باقاعدہ فیصلہ بھی سنا دیا۔ اسی باعث اسپیکر قومی اسمبلی اسد قیصر ناراض ہو کر طویل چھٹیوں پر چلے گئے ہیں۔

اس حوالے سے سینئر صحافی و تجزیہ کار ہارون رشید کی جانب سے مزید بتایا گیا ہے کہ وزیراعظم عمران خان بھی اسپیکر قومی اسمبلی اسد قیصر سے کافی ناراض ہیں۔ اسپیکر قومی اسمبلی اسد قیصر پر اعتراض کیا جاتا ہے کہ وہ قومی اسمبلی میں اپوزیشن جماعتوں کو حد سے زیادہ ریلیف دیتے ہیں اور ان کے ساتھ نرمی برتتے ہیں۔ یہی وجہ ہے کہ وزیراعظم عمران خان ان سے زیادہ خوش نہیں ہیں۔

Like this: Like Loading...